हत्या अभियुक्तों की गिरफ्तारी नहीं होने से जाटव समाज में रोष
हिंडौन ग्रामीण | गांवडामीणा ट्रैक्टर चालक के हत्या अभियुक्तों की गिरफ्तारी नहीं होने से परिजन एवं जाटव समाज के लोगों में पुलिस की कार्यशैली पर नाराजगी बनी हुई है। परिजनों ने एसपी को पत्र भेजकर हत्या अभियुक्तों को गिरफ्तार किए जाने की मांग की है। गांवडा मीणा के लोगों ने बताया कि 8 दिन पूर्व ट्रैक्टर चालक राजेन्द्र जाटव पुत्र कुंदे जाटव की किसी ने हत्या कर दी और उसका शव पटोंदा-कांदरौली के मोड के पास पटक गए। इसकी रिपोर्ट मृतक के भाई महेन्द्र जाटव की ओर से थाने में रिपोर्ट दर्ज करा दी गई, लेकिन आज तक हत्या का खुलासा नहीं किया गया है। आठ दिन बाद हत्या अभियुक्तों की गिरफ्तारी नहीं होने से परिजनों एवं जाटव समाज के लोगों में नाराजगी बनी हुई है। रविवार को परिजन एवं समाज के लोगों ने पुलिस की कार्यशैली के विरोध में प्रदर्शन किया। महेन्द्र जाटव, लेखराज, रामेश्वर, जतन सिंह, बिंदु, दिगंबर, बुधा, महेश, हरिचरण, अमर सिंह, वकील रामवीर, सूरज आदि मौजूद थे। श्रीमहावीरजी थानाप्रभारी जीतेन्द्र सिंह ने बताया कि ट्रैक्टर चालक के हत्या अभियुक्तों की तलाश की जा रही है।
विधायकने सीएम को पत्र लिखकर बताया फुटपाथ का हो रहा है घटिया निर्माण
करौली| करौलीविधायक दर्शन सिंह गुर्जर ने मुख्यमंत्री वसुंधरा राजे को पत्र लिखकर कैलादेवी में पदयात्रियों के लिए बनाए जाने वाले फुटपाथ काम को गुणवत्ता रहित बताते हुए मुख्यमंत्री से शिकायत की है और अधिकारियों पर मिलीभगत का आरोप लगाया है। विधायक दर्शन सिंह गुर्जर ने पत्र में बताया कि मुख्यमंत्री वसुंधरा राजे द्वारा कैलादेवी में फुटपाथ बनाने के लिए राशि स्वीकृत कर कैलादेवी मार्ग पर पदयात्रियों को पैदल जाने के लिए फुटपाथ बनाया गया है लेकिन संवेदक अधिशाषी अभियंता, सहायक अभियंता एवं कनिष्ठ अभियंता की मिलीभगत से कही-कही पर ही कार्य कराया जा रहा है और जो भी कार्य कराया जा रहा है वह गुणवत्ताहीन है, जिसमें भी घटिया सामग्री का उपयोग किया जा रहा है, जो शीघ्र ही उखड़कर कुछ ही समय में पूर्व जैसी स्थिति में जाएगा।
hin_Deva hin_Deva hin_Deva hin_Deva